Jilbern

**Jilbern** () is en Dörp in de Gemeen Neenkerken in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

Bi de Oortschop Jilbern höört ok de Öörd Levern, Limbeek un Steenbarg mit bi.

## Geografie

De Oort liggt in de Lümbörger Heid. Dat Water ut dat Rebeed flütt över Jilberner Beek un Hahnenbeek na de Wiedau hen af.

De Naveröörd sünd Kempen, Sprengel un Jillhorn in’n Noorden, Vahlzen in’n Noordoosten, Steenbarg in’n Oosten, Limbeek un Levern in’n Süüdoosten, de Scheperhoff in’n Süden, Neenkerken in’n Süüdwesten un Delsen in’n Noordwesten.

## Historie

In’n Eersten Weltkrieg sünd teihn Soldaten ut Jilbern fullen oder vermisst un in’n Tweten Weltkrieg 24.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neenkerken in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort weer fröher en egenstännige Buurschop un later en Gemeen. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Neenkerken worrn. Sietdem billt Jilbern binnen de Gemeen en Oortschop mit egen Oortsvörsteiher.

### Inwahnertall

Oort:

Gemeen:

### Religion

Jilbern is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

### Oortsvörsteihers

* opstunns (Stand 2018): Hans-Ulrich Baden

## Kultur

En Denkmaal för de Fullenen ut de twee Weltkrieg’ steiht in Jilbern an de Hauptstraat.

### Verenen

De Schüttenvereen Jilbern-Levern is 1907 grünnt worrn.

## Weertschop un Infrastruktur

Jilbern hett en egene freewillige Füürwehr.

De Oort hett von dat Land Neddersassen dat Prädikat Erholungsort kregen. 

### Verkehr

Dör Jilbern löppt de Kreisstraat 23, de in’n Noorden över Jillhorn na Sprengel an de Landsstraat 171 ran geiht un in’n Süden na de Bundsstraat 71. De K&nbsp;23 warrt krüüzt von de K&nbsp;40, de in’n Westen na Delsen an de L&nbsp;171 löppt un in’n Oosten över Steenbarg un Wieheholt na Woltern. De L&nbsp;171 föhrt in’n Noordoosten von Sprengel över Schüllern na Snevern. De B&nbsp;71 geiht in’n Noordwesten över Neenkerken un Täwel na Rodenborg un in’n Süüdoosten na Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 15 Kilometer in’n Süüdoosten von Jilbern an de B&nbsp;3.

De nächste Bahnhoff is so bi teihn Kilometer wied weg in’n Süüdoosten de Bahnhoff Soltau, de an de Heidbahn un an de Amerikalien liggt. De Bahnhoff Snevern an de Heidbahn liggt jüstso wied weg in’n Noordoosten. Twüschen 1920 un 1961 hett dat ok Personenverkehr op de Bahnlien Soltau–Neenkerken geven. En egen Bahnhoff harr Jilbern siet 1947. Vörher weer de nächste Bahnhoff annerthalv Kilometer wied weg in Neenkerken.

### Scholen

De Kinner ut Jilbern gaht na de Grundschool Neenkerken.

## Footnoten





## Weblenken